
 21.9.2018
 BG
 Официален вестник на Европейския съюз
 L 238/3
 РЕГЛАМЕНТ ЗА ИЗПЪЛНЕНИЕ (ЕС) 2018/1258 НА КОМИСИЯТА
 от 18 септември 2018 година
 за предоставяне на разрешение на Съюза за групата биоциди Ecolab Iodine PT3 Family
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5 от него,
 като има предвид, че:
 (1)
 На 23 юли 2015 г. Ecolab Deutschland GmbH подаде заявление по член 43, параграф 1 от Регламент (ЕС) No 528/2012 за разрешаване на употребата на група биоциди Ecolab Iodine PT3 Family („групата продукти“) от продуктов тип 3 съгласно описанието в приложение V към посочения регламент. Нидерландия прие нейният компетентен орган, посочен в член 43, параграф 1 от Регламент (ЕС) No 528/2012, да направи оценка на заявлението. Заявлението бе заведено в Регистъра за биоциди („Регистъра“) под номер на досието BC-VG018734-32.
 (2)
 Групата биоциди съдържа йод, включително на поливинилпиролидон-йод, като активно вещество, което е включено в посочения в член 9, параграф 2 от Регламент (ЕС) No 528/2012 списък на Съюза на одобрените активни вещества. Предвид характерните свойства на активното вещество, след началото на прилагането на установените в Делегиран регламент (ЕС) 2017/2100 на Комисията (2) научни критерии за определянето на свойствата, нарушаващи функциите на ендокринната система, Комисията ще прецени дали е необходимо да се преразгледа одобрението на йода, включително на поливинилпиролидон-йода, в съответствие с член 15 от Регламент (ЕС) No 528/2012. След това, в зависимост от резултата от това преразглеждане, Комисията ще прецени дали разрешенията на Съюза за употреба на продукти, съдържащи активното вещество, трябва да бъдат преразгледани в съответствие с член 48 от Регламент (ЕС) No 528/2012.
 (3)
 На 6 юни 2017 г. в съответствие с член 44, параграф 1 от Регламент (ЕС) No 528/2012 оценяващият компетентен орган представи доклад за оценката и заключенията от нея на Европейската агенция по химикали („Агенцията“).
 (4)
 На 12 януари 2018 г. Агенцията представи пред Комисията становище (3), в т.ч. проекта за обобщение на характеристиките на биоцидите и окончателния доклад за оценката на групата продукти в съответствие с член 44, параграф 3 от Регламент (ЕС) No 528/2012. В становището се стига до заключението, че групата продукти попада в обхвата на определението за „група биоциди“ в член 3, параграф 1, буква т) от Регламент (ЕС) No 528/2012, отговаря на условията за предоставяне на разрешение на Съюза по член 42, параграф 1 от същия регламент и — при спазване на указаното в проекта за обобщение на характеристиките на биоцидите — отговаря на условията по член 19, параграфи 1 и 6 от посочения регламент.
 (5)
 На 26 февруари 2018 г. в съответствие с член 44, параграф 4 от Регламент (ЕС) No 528/2012 Агенцията предаде на Комисията проекта за обобщение на характеристиките на биоцидите на всички официални езици на Съюза.
 (6)
 Комисията е съгласна със становището на Агенцията, поради което счита, че е целесъобразно да се предостави разрешение на